נבחן את הסביבה. (מביט סביבו) השומר עדיין כאן! מילר: עדיין שומר? אלכסנדר: כמדומני. מילר (לשומר): פקח עין! (השומר אינו מגיב) אלכסנדר: הארמון הלבן עדיין כאן! מילר: הטאג' מאהל כוונתך. אלכסנדר: אולי, איני יודע, כל הארמונות נראים בעיני אותו דבר. מילר: המשך בבקשה. אלכסנדר: הקופסה עדיין כאן! מילר (בבהלה): היכן? אלכסנדר: אתה יושב עליה. מילר: נכון.נכון. אלכסנדר: דוקטור מילר עדיין כאן! מילר (נעמד, בגאווה): אמת ויציב! אלכסנדר (ממלמל): קופסא, דוקטור מילר, שומר, ארמון. (חוזר על הרשימה שוב ומונה באצבעותיו, חוזר עליה שוב ומונה שוב באצבעותיו, מגרד בפדחתו, קם ומביט שוב על כל הסביבה, מונה שוב בקול) משהו חסר פה! מילר: משקה? אלכסנדר: לא, ברשימה. מילר: איזו רשימה? אלכסנדר: אני עורך רשימה של דברים שהיו כאן קודם. מילר: וחסר משהו? אלכסנדר: אינני בטוח. מילר: אז בבקשה תחדל לשבור את ראשך בעניין! אם אינך זוכר מה היו הדברים הללו שאבדו לך כנראה שלא היו מספיק חשובים. אלכסנדר (ממלמל): הדברים הללו. כן. הדברים הללו. (מסתובב ומביט בהודים, חוזר ומביט במילר) איך קראת לדברים הללו? (מצביע על ההודים). מילר (מביט אחורנית,